Na temelju odredbe članka 116. st. 5. Zakona o zaštiti i očuvanju kulturnih dobara (Narodne novine broj 145/24) te članka 40. Statuta Grada Makarske (Glasnik Grada Makarske, broj 3/21), Gradsko vijeće Grada Makarske na\_\_\_sjednici održanoj dana \_\_\_\_\_\_\_\_\_\_\_\_\_ 2025.g. donosi

ODLUKU

o visini spomeničke rente

1. OPĆE ODREDBE

Članak 1.

Ovom Odlukom propisuje se visina spomeničke rente koju plaćaju fizičke i pravne osobe koje su obveznici poreza na dohodak ili poreza na dobit, a koje obavljaju gospodarsku djelatnost u nepokretnom kulturnom dobru ili na području kulturno-povijesne cjeline grada Makarske.

Članak 2.

Spomenička renta plaća se mjesečno u iznosu od 0,27 eura po četvornom metru korisne površine poslovnog prostora koji se nalazi u nepokretnom kulturnom dobru ili na području kulturno povijesne cjeline.

Članak 3.

Spomenička renta plaća se mjesečno u iznosu i roku utvrđenom rješenjem o utvrđivanju spomeničke rente koje donosi upravni odjel Grada Makarske nadležan za poslove komunalnoga gospodarstva, za svaku godinu.

Protiv rješenja iz prethodnog stavka može se podnijeti žalba upravnom odjelu Splitsko-dalmatinske županije nadležnom za poslove komunalnoga gospodarstva.

Članak 4.

Obveznici spomeničke rente moraju nadležnom upravnom odjelu Grada Makarske iz prethodnog članka do 31. ožujka godine za koju se utvrđuje spomenička renta dostaviti podatke o korisnoj površini poslovnih prostora koji se nalaze u nepokretnom kulturnom dobru ili na području kulturno-povijesne cjeline.

Članak 5.

Ako u tijeku kalendarske godine fizička ili pravna osoba počinje ili prestaje obavljati djelatnost u nepokretnom kulturnom dobru ili na području kulturno-povijesne cjeline, plaća spomeničku rentu za dio godine u kojoj je obavljala djelatnost.

II. PRIJALAZNE I ZAVRŠNE ODREDBE

Članak 6.

Postupci donošenja rješenja o spomeničkoj renti započeti do dana stupanja na snagu ove Odluke dovršit će se prema odredbama Odluke o spomeničkoj renti Grada Makarske (Glasnik Grada Makarske, br. 10/04, 11/08 i 2/15).

Članak 7.

Stupanjem na snagu ove Odluke prestaje važiti Odluka o spomeničkoj renti Grada Makarske (Glasnik Grada Makarske, br. 10/04, 11/08 i 2/15).

Članak 8.

Ova Odluka o visini spomeničke rente stupa na snagu osmog dana od dana objave u Glasniku Grada Makarske.

KLASA: 412-07/25-01/1

URBROJ: 2181-6-05-01-25-1

Makarska, \_\_\_\_\_\_\_\_\_\_\_\_\_\_\_\_ 2025.

PREDSJEDNICA GRADSKOG VIJEĆA

Gordana Muhtić, dipl.iur.

Obrazloženje

Pravni temelj za donošenje predložene Odluke je odredba članka 116. st. 5. Zakona o zaštiti i očuvanju kulturnih dobara (Narodne novine broj 145/24) – u daljnjem tekstu Zakon.

Zakon je stupio na snagu 21.12.2024. te je bilo potrebno donijeti novu Odluku o visini spomeničke rente, budući je trenutno važeća Odluka o spomeničkoj renti Grada Makarske (Glasnik Grada Makarske, br. 10/04, 11/08 i 2/15) donesena na temelju odredbi Zakona o zaštiti i očuvanju kulturnih dobara (Narodne novine«, br. 69/99., 151/03., 157/03. – ispravak, 100/04., 87/09., 88/10., 61/11., 25/12., 136/12., 157/13., 152/14., 98/15., 44/17., 90/18., 32/20., 62/20., 117/21. i 114/22.) koji više nije na pravnoj snazi.

Člankom 116. Zakona propisano je da su fizičke i pravne osobe koje su obveznici poreza na dohodak ili poreza na dobit, a koje obavljaju gospodarsku djelatnost u nepokretnom kulturnom dobru ili na području kulturno-povijesne cjeline, obveznici spomeničke rente (stavak 1.). Osnovica spomeničke rente korisna je površina poslovnog prostora koji se nalazi u nepokretnom kulturnom dobru ili na području kulturno-povijesne cjeline (stavak 3.)

Sukladno stavku 4. članka 116. Zakona spomenička renta plaća se mjesečno od 0,13 do 0,53 eura po četvornome metru korisne površine poslovnog prostora koji se nalazi u nepokretnom kulturnom dobru ili na području kulturno-povijesne cjeline, dok visinu spomeničke rente propisuje svojom odlukom Grad Zagreb, grad ili općina (stavak 5.).

Visina spomeničke rente utvrđena trenutno važećom Odlukom o spomeničkoj renti Grada Makarske (Glasnik Grada Makarske, br. 10/04, 11/08 i 2/15) iznosi 2,00 kune odnosno 0,27 eura mjesečno po četvornom metru korisne površine poslovnog prostora u kojem se obavlja djelatnost, pa se predloženom Odlukom ne mijenja visina spomeničke rente u odnosu na trenutno važeću odluku.

Za napomenuti je i da se prihod od spomeničke rente može koristiti isključivo za zaštitu i očuvanje kulturnih dobara, sukladno članku 118. Zakona, a Grad Makarska upravo kroz svoje projekte pridaje veliku važnost valorizaciji i revitalizaciji stare gradske jezgre, brinući time o njezinoj zaštiti i očuvanju.

Predloženom odlukom određuje se i da obveznici spomeničke rente moraju nadležnom upravnom tijelu jedinice lokalne i područne (regionalne) samouprave u čijem su djelokrugu poslovi komunalnoga gospodarstva, do 31. ožujka godine za koju se utvrđuje spomenička renta, dostaviti podatke o korisnoj površini poslovnih prostora koji se nalaze u nepokretnom kulturnom dobru ili na području kulturno-povijesne cjeline (stavak 6).

Spomenička renta plaća se mjesečno u iznosu i roku utvrđenom rješenjem o utvrđivanju spomeničke rente koje donosi upravno tijelo jedinica lokalne samouprave nadležno za poslove komunalnoga gospodarstva odnosno upravno tijelo Grada Zagreba nadležno za poslove komunalnoga gospodarstva, koje se donosi za svaku godinu (stavak 7.).

Ako u tijeku kalendarske godine fizička ili pravna osoba počinje ili prestaje obavljati djelatnost u nepokretnom kulturnom dobru ili na području kulturno-povijesne cjeline, plaća spomeničku rentu za dio godine u kojoj je obavljala djelatnost (stavak 8.).

GRADONAČELNIK

dr.sc. Zoran Paunović